Pirkimo objekto pobūdžio aprašymas


LTG įmonių grupėje kaip pagrindinė apskaitos sistema naudojama (naudota) SAP ECC 6.0 verslo valdymo sistemų modernizavimo projekto metu yra atnaujinama į SAP S/4Hana, kuri yra baigiama diegti ir jau dabar optimizuoja ir gerina verslo rezultatus, veiklos rodiklių nustatymą ir valdymą, pertvarko verslo procesus ir taiko geriausias vadybines praktikas. Pasibaigus projektui SAP S/4Hana liks vienintele įmonių grupės verslo valdymo sistema.
Norint pasiekti LTG strateginės transformacijos programos tikslus ir užtikrinti naudų realizavimą, reikalingos naujos technologinės galimybės ir papildomos funkcijos, taip pat verslo procesų standartizavimas ir pertvarkymas remiantis geriausiais industrijų pavyzdžiais.
Pagrindiniai SAP verslo valdymo sistemos modernizavimo projekto ir jau baigtos diegti sistemos  tikslai yra:
· Užtikrinti efektyvų LTG grupės resursų valdymą;
· Standartizuoti ir automatizuoti verslo procesus, užtikrinant maksimalią procesų integraciją ir naudų pasiekimą;
· Sukurti bendrą informacinę aplinką duomenų kaupimui, valdymui ir analizei, užtikrinančią efektyvesnį sprendimų priėmimą;
· Automatizuoti ir maksimaliai apriboti rankinį duomenų įvedimą;
· Įdiegti standartizuotą ir integruotą SAP verslo valdymo sistemą užtikrinančią ir pagreitinančią LTG įmonių grupės strateginę transformaciją.
Projekto ir jau baigtos diegti sistemos tikslų įgyvendinimui reikalingos programinės įrangos palaikymo, programinės įrangos atnaujinimo ir naudotojų licencijų pirkimams vykdyti siekiama sukurti dinaminę pirkimo sistemą (DPS). DPS skaidomas į dvi atskiras kategorijas: 
1. SAP licencijos: papildomos naudotojų licencijos, atsižvelgiant į augantį darbuotojų, dirbančių su SAP ECC 6.0/ SAP S/4Hana, kiekį ir atsirandančius naujus funkcionalumus;
2. SAP licencijų palaikymas: turimos SAP ECC 6.0 programinės įrangos, eksploatuojamos nuo 2004 m., gamintojo užtikrintas licencijų palaikymas, įskaitant atnaujinimų paketą iki naujausios versijos – SAP S/4HANA.

Konkretūs reikalavimai įsigyjamam pirkimo objektui bus nurodomi DPS pagrindu vykdomų konkrečių pirkimų dokumentuose.

Pirkimo objektui galimi taikyti aplinkos apsaugos (žalieji) kriterijai nustatomi pagal konkretų pirkimo objektą:
perkama programinė įranga, programinės įrangos nuoma, licencijos;
perkamos nematerialaus pobūdžio (intelektinės) ar kitokios paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos;
kiti aplinkos apsaugos (žalieji) kriterijai (jeigu taikomi), bus nurodyti vykdant konkrečius pirkimus.


